****

**ประกาศสำนักงานสาธารณสุขอำเภอพุทไธสง**

**เรื่อง กรอบแนวทางการป้องกันการทุจริตประจำปีงบประมาณ พ.ศ.2568**

ด้วยสำนักงานสาธารณสุขอำเภอพุทไธสง จังหวัดบุรีรัมย์ ได้ให้ความสำคัญต่อการป้องกันและปราบปราม การทุจริตตามนโยบายรัฐบาลซึ่งได้กำหนดเป็นยุทธศาสตร์ชาติว่าด้วยการป้องกันและปราบปรามการทุจริต ภาครัฐ และมีเจตนารมณ์ในการดำเนินงานอย่างโปรงใส มีคุณธรรม โดยยึดมั่นในความรับผิดชอบต่อสังคม และผู้มีส่วนได้เสีย ตามหลักธรรมาภิบาลที่ดี และเพื่อให้สอดคล้องตามเกณฑ์การประเมินคุณธรรม และความโปร่งใส ในการดำเนินงานของหน่วยงานภาครัฐ (ITA ประจำปีงบประมาณ พ.ศ. ๒๕๖8 ที่ได้กำหนดดัชนีวัฒนธรรมคุณธรรมในองค์กร โดยให้หน่วยงานกำหนดมาตรการ กลไก หรือการวางระบบในการป้องกันการทุจริตในองค์กรที่ชัดเจนและเป็นรูปธรรม เพื่อสำเสริมให้หน่วยงานสามารถป้องกันการทุจริตได้ อย่างมีประสิทธิภาพ สำนักงานสาธารณสุขอำเภอพุทไธสง จังหวัดบุรีรัมย์ จึงได้กำหนดกรอบแนวทางการป้องกันการทุจริต ดังนี้

**กรอบแนวทางในภาพรวม**

1.ผู้บังคับบัญชาทุกระดับ ต้องตระหนักและให้ความสำคัญในการต่อต้านการทุจริต โดยการมุ่งเน้นที่จะเสริมสร้างความซื่อสัตย์สุจริต ความโปร่งใสภายในหน่วยงานอย่างจริงจัง ตลอดจนประพฤติ ปฏิบัติตนเป็นแบบอย่างที่ดีแก่ผู้ใต้บังคับบัญชา รวมถึงเป็นผู้นำการเปลี่ยนแปลงในการสร้างวัฒนธรรม ค่านิยม และภาพลักษณ์ของหน่วยงานให้เป็นหน่วยงานที่ปลอดจากการทุจริตในทุกประเภท

๒. ผู้บังคับบัญชาทุกระดับ ต้องกำกับ ตรวจสอบ ติดตาม มีให้ผู้ใต้บังคับบัญชากระทำการใดๆ ที่เสี่ยงต่อการทุจริต หรือใช้ตำแหน่งหน้าที่แสวงหาผลประโยชน์อื่นใด

๓. ผู้บังคับบัญชาทุกระดับตลอดจนข้าราชการและบุคลากรในสังกัดสาธารณสุขอำเภอ พุทไธสง จังหวัดบุรีรัมย์ ทุกคนต้องมีส่วนร่วมในการตรวจสอบ เฝ้าระวัง เพื่อควบคุมความเสี่ยงหรีอลดความเสี่ยงเกี่ยวกับการทุจริตในหน่วยงาน เพื่อให้การบริหารราชการเป็นไปด้วยความโปร่งใส เป็นประโยชน์สูงสุดต่อประซาชน ในกรณีพบเหตุที่เห็นว่ามีความเสี่ยงที่จะเกิดการทุจริตอันฝ้าฝืนมาตรฐานทางจริยธรรม มีความผิดทางวินัย หรือกฎระเบียบอื่นใด ให้รายงานเหตุการณ์พร้อมพยานหลักฐาน (ถ้ามี) ต่อผู้บังคับบัญชาตามช่องทางต่างๆ ที่สำนักงานจัดไว้ให้ หากพบว่ามีการกระทำความผิด ผู้บังคับบัญชาต้องดำเนินการทางวินัย ละเมิด และอาญาอย่างเคร่งครัด

**กรอบแนวทวงเฉพาะเรื่อง**

**๑. กรณีการจัดหาพัสดุ**

๑.๑ ปฏิบัติตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ ระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ ประกาศสำนักงานปลัดกระทรวงสาธารณสุขว่าด้วยแนวทางปฏิบัติงานเพื่อตรวจสอบบุคลากรในหน่วยงาน ด้านการจัดซื้อจัดจ้างพ.ศ. ๒๕๖๐ และมีแบบแสดงความบริสุทธิ์ใจในการจัดซื้อจัดจ้างของหน่วยงาน ในการเปิดเผยข้อมูลความขัดแย้งทางผลประโยชน์และการมีส่วนได้เสียกับผู้ยื่นข้อเสนอหรือคู่สัญญา ของหัวหน้าเจ้าหน้าที่พัสดุเจ้าหน้าที่พัสดุ และผู้ตรวจรับพัสดุ

**๒. กรณีการใช้รถราชการ**

๒.๑ ห้ามข้าราชการหรือบุคลากรนำรถราชการไปใช้ในกิจธุระส่วนตัว หรือให้บุคคลอื่นนำไปใช้ทั้งในเวลาราชการและนอกเวลาราซการ หรือนอกสถานที่ปฏิบัติงาน โดยเฉพาะสถานที่ที่ไม่เหมาะสมหรือไม่เกี่ยวข้องกับการปฏิบัติราชการ

๒.๒ จัดทำสมุดบันทึกตรวจสอบการใช้รถยนต์ราชการ เพื่อให้การใช้รถราชการเป็นไปตามระเบียบสำนักนายกรัฐมนตรีว่าด้วยรถราชการ พ.ศ. ๒๕๒๓ และฉบับแก้ไขเพิ่มเดิม

3. กรณีการรับของขวัญในโอกาสต่างๆ หรือรับของขวัญหรือสินน้ำใจจากคู่สัญญาหรือบุคคล

๓.๑ ให้บุคลากรทุกระดับแสดงความปรารถนาดีต่อกันในโอกาสต่างๆ เข่น เทศกาลปีใหม่การแสดงการต้อนรับ การแสดงความยินดีในโอกาสเลื่อนตำแหน่งในระดับที่สูงขึ้น โดยวิธีการใช้บัตรอวยพรการลงนามในสมุดอวยพร การอวยพรในสื่อสังคมออนไลน์ แทนการให้หรือรับของขวัญ ทั้งนี้เพื่อให้สอดคล้องกับประกาศกระทรวงสาธารณสุข เรื่องการให้และรับของขวัญของข้าราชการชั้นผู้ใหญ่หรือผู้บังคับบัญชา ในโอกาสต่างๆ พ.ศ. ๒๕๖๑

๓.๒ ห้ามบุคลากรในหน่วยงานเรียกรับ หรือยอมจะรับทรัพย์สินหรือประโยชน์อื่นใด ทั้งทางตรงและทางอ้อมจากคู่สัญญา หรือบุคคลอื่น

จึงประกาศให้ทราบโดยทั่วกันและถือปฏิบัติอย่างเคร่งครัด

ประกาศ ณ วันที่ เดือน เมษายน พ.ศ. ๒๕๖8

(นางศรีวิกา เล็กสิงห์โต)

สาธารณสุขอำเภอพุทไธสง